Okresná prokuratúra Zvolen 
Trhová 1, 960 19 Zvolen 1 	

Sp. zn. : 3 Pv 101/13/6611	Zvolen, 8.11.2013
EEČ : 2-51-175-2013

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a, odsek 2 písmeno c Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Zvolen
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
Dohoda, že nárok na náhradu škody vo výške 461,40 € obvinený zaplatí v ôsmich splátkach po 50,- €, a jednej splátke vo výške 61,40 € počnúc mesiacov október 2013, so splatnosťou k 25. dňu príslušného mesiaca, t.j. najneskôr do 25.06.2014. Splátky bude obvinený poukazovať na účet poškodenej č. XXXXX vedený v XXXXX na meno XXXXX, k 25. dňu príslušného kalendárneho mesiaca, t.j. najneskôr do 25.6.2014. Škodu vo výške 29,03 € uhradí poškodenému XXXXX na č. účtu: XXXXX v lehote do 30.09.2013. Uhradením poslednej splátky budú nároky poškodených vo vzťahu k obvinenému v tejto veci plne uspokojené.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Zvolen pod spisovou značkou XXXXX
na tom skutkovom základe, že dňa 28.09.2012 po hokejovom zápase konajúcom sa na Zimnom štadióne vo Zvolene, okres Zvolen, vo večerných hodinách v presne nezistenom čase, na mieste verejnosti prístupnom, na chodníku na ulici XXXXX vo Zvolene v prítomnosti osôb mladších ako 18 rokov A.B., nar. XXXXX R.R., nar. XXXXX XXXXX, nar. XXXXX, trvale bytom XXXXX, XXXXX XXXXX XXXXX, nar. XXXXX trvale bytom XXXXX, po predchádzajúcom vzájomnom konflikte fyzicky napadol XXXXX, nar. XXXXX, trvale bytom XXXXX, XXXXX a to tak, že ju chytil za oblečenie pod krkom, následne ju sotil na cestu, kde jej hodil do vlasov zapálenú cigaretu, po čom sa ju ešte snažil udrieť rukami a kopol ju do oblasti brucha, čím XXXXX, nar. XXXXX, trvale bytom XXXXX, XXXXX spôsobil zranenia podľa vypracovaného znaleckého posudku č.j. XXXXX s primeranou dĺžkou liečenia v trvaní do 7 dní. 

Odôvodnenie: 
Uznesením povereného príslušníka Obvodného oddelenia Policajného zboru, Odboru poriadkovej polície vo Zvolene ČVS:XXXXX zo dňa 27.januára 2013 bolo podľa § 199 odseku 1 Trestného poriadku začaté trestné stíhanie a súčasne vznesené obvinenie podľa § 206 odseku 1 Trestného poriadku obvinenému ml. XXXXX pre prečin výtržníctva podľa § 364 odseku 1 písm. a/, odseku 2 písm. c/ Trestného zákona v jednočinnom súbehu s prečinom ublíženia na zdraví podľa § 156 ods. 1, ods. 2 písm. a/ Trestného zákona. Následne po zadovážení znaleckého posudku bola právna kvalifikácia skutku upravená len ako prečin výtržníctva podľa § 364 odseku 1 písm. a/, odseku 2 písm. c/ Trestného zákona. Uvedeného prečinu sa obvinený ml. XXXXX dopustil tak, že dňa 28.09.2012 po hokejovom zápase konajúcom sa na Zimnom štadióne vo Zvolene, okres Zvolen, vo večerných hodinách v presne nezistenom čase, na mieste verejnosti prístupnom, na chodníku na ulici XXXXX vo Zvolene v prítomnosti osôb mladších ako 18 rokov A.B., nar. XXXXX R.R., nar. XXXXX XXXXX, nar. XXXXX, trvale bytom XXXXX XXXXX XXXXX XXXXX, nar. XXXXX trvale bytom XXXXX po predchádzajúcom vzájomnom konflikte fyzicky napadol XXXXX, nar. XXXXX, trvale bytom XXXXX, XXXXX a to tak, že ju chytil za oblečenie pod krkom, následne ju sotil na cestu, kde jej hodil do vlasov zapálenú cigaretu, po čom sa ju ešte snažil udrieť rukami a kopol ju do oblasti brucha, čím XXXXX, nar. XXXXX, trvale bytom XXXXX, XXXXX spôsobil zranenia podľa vypracovaného znaleckého posudku č.j. XXXXX s primeranou dĺžkou liečenia v trvaní do 7 dní.

Po skončení skráteného vyšetrovania poverený príslušník Policajného zboru OO PZ Zvolen predložil spisový materiál na Okresnú prokuratúru vo Zvolene spolu s návrhom na zmier.  Po preskúmaní predloženého spisového materiálu som rozhodla o udelení pokynu k vykonaniu mediačnej činnosti, pretože boli naplnené zákonné podmienky pre ukončenie trestného stíhania zmierom. Vykonaným dokazovaním v priebehu skráteného vyšetrovania bolo preukázané, že obvinený ml. XXXXX svojím konaním naplnil všetky zákonné znaky skutkovej podstaty prečinu, pre ktorý sa viedlo trestné stíhanie.

Dňa 25. októbra 2013 bola na tunajšiu prokuratúru doručená správa o výsledku mediácie, ktorú vykonal probačný a mediačný úradník Okresného súdu vo Zvolene. Mladistvý obvinený XXXXX v prípravnom konaní a v konaní pred mediačným úradníkom slobodne, vážne, zrozumiteľne a určito vyhlásil, že spáchal skutok, za ktorý je stíhaný, a súčasne svoje konanie úprimne oľutoval a poškodenému sa ospravedlnil.

Poškodená XXXXX v konaní uviedla, že súhlasí so spôsobom a okolnosťami schválenia zmieru, pričom poškodená sa s obvineným dohodla, že nárok na náhradu škody vo výške 461,40 € obvinený zaplatí v ôsmich splátkach po 50,- €, a jednej splátke vo výške 61,40 € počnúc mesiacov október 2013, so splatnosťou k 25. dňu príslušného mesiaca, t.j. najneskôr do 25.06.2014. Splátky bude obvinený poukazovať na účet poškodenej č. XXXXX vedený v XXXXX na meno XXXXX, k 25. dňu príslušného kalendárneho mesiaca, t.j. najneskôr do 25.6.2014. Škodu vo výške 29,03 € uhradí poškodenému XXXXX na č. účtu: XXXXX v lehote do 30.09.2013. Uhradením poslednej splátky budú nároky poškodených vo vzťahu k obvinenému v tejto veci plne uspokojené.  Taktiež aj zákonní zástupcovia obvineného aj poškodenej, jeho obhajca, ako aj kurátor vyjadrili súhlas s uzavretím zmieru.

Obvinený zložil dňa 25. októbra 2013 na účet Krajskej prokuratúry v Banskej Bystrici číslo účtu: XXXXX vedený v XXXXX peňažnú sumu určenú na všeobecne prospešné účely vo výške 50,- €, ktorá suma nie je zrejme neprimeraná k závažnosti spáchaného trestného činu. Z uvedenej  sumy 50 %, teda 25 € bude poukázané pre XXXXX a zostávajúcich 50 % patrí štátu na peňažnú pomoc poškodeným obetiam trestnej činnosti podľa osobitného zákona. Fotokópia potvrdenia (poštovej poukážky) o vykonanej platbe je súčasťou spisového materiálu.

	Dňa 25. októbra 2013 bol pred mediačným úradníkom uzatvorený zmier medzi obvineným a poškodenou. Obvinený, jeho zákonný zástupca, obhajca i poškodená, jej zákonný zástupca a zástupca ÚPSVaR Zvolen s týmto spôsobom vybavenia veci vyslovili svoj súhlas.

	Podľa § 220 odseku 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:

a/ vyhlásil, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b/ nahradil škodu, pokiaľ bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestný činom, a
c/ zloží na účet súdu a v prípravnom konaní na účet prokuratúry peňažnú sumu 

určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu
a vzhľadom na povahu, závažnosť spáchaného činu, na mieru, akou bol trestným činom dotknutý verejný záujem, na osobu obvineného a jeho osobné a majetkové pomery považuje takýto spôsob rozhodnutia  za dostačujúci.

	Podľa § 224 odseku 1 Trestného poriadku peňažnú sumu určenú na všeobecne prospešné účely možno adresovať obciam a iným právnickým osobám so sídlom na území Slovenskej republiky, na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotnícke, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na pomoc poškodeným podľa osobitného zákona. Podľa odseku 2 príslušného ustanovenia z peňažnej sumy určenej na všeobecne prospešné účely musí obvinený určiť aspoň 50 percent štátu na peňažnú pomoc poškodeným podľa osobitného zákona.

	Vzhľadom na skutočnosť, že za prečin výtržníctva podľa § 364 odseku 1 písm. a/, odseku 2 písm. c/ Trestného zákona je ustanovený trest až do 3 /troch/ rokov,  obvinený vyhlásil, že spáchal skutok, za ktorý mu bolo vznesené obvinenie, na účet prokuratúry zložil uvedenú peňažnú sumu, ako aj vzhľadom na povahu a závažnosť spáchaného trestného činu, okolnosti spáchania činu, konanie obvineného po čine a na osobu mladistvého obvineného, ktorý doposiaľ žil riadnym životom, na jeho osobné a majetkové pomery, boli splnené všetky zákonné podmienky na postup podľa  § 220 a nasl. Trestného poriadku.

	Preto som rozhodla tak, ako je vyššie uvedené. Zároveň upravujem učtáreň Okresnej prokuratúry vo Zvolene, aby prostredníctvom oddelenia vnútornej správy Krajskej prokuratúry v Banskej Bystrici vyplatila sumu 25 € XXXXX a zostávajúcich 25 €  je určených na pomoc obetiam trestnej činnosti.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Danica Porubská
prokurátorka